CELEX: 62016CN0022
Language: fi
Date: 2016-01-15 00:00:00
Title: Asia C-22/16: Ennakkoratkaisupyyntö, jonka Tribunalul București (Romania) on esittänyt 15.1.2016 – Fondul Proprietatea SA v. SC Hidroelectrica SA

4.4.2016   
            
            
               FI
            
            
               Euroopan unionin virallinen lehti
            
            
               C 118/11
            
         Ennakkoratkaisupyyntö, jonka Tribunalul București (Romania) on esittänyt 15.1.2016 – Fondul Proprietatea SA v. SC Hidroelectrica SA
   (Asia C-22/16)
   (2016/C 118/14)
   Oikeudenkäyntikieli: romania
   
      Ennakkoratkaisua pyytänyt tuomioistuin
   
   Tribunalul București
   
      Pääasian asianosaiset
   
   
      Kantaja: Fondul Proprietatea SA
   
      Vastaaja: SC Hidroelectrica SA
   
      Ennakkoratkaisukysymykset
   
   
               1)
            
            
               Onko SEUT 107 artiklan mukaan se, että julkisessa omistuksessa oleva romanialainen yhtiö hankkii osuuden (romanialais-turkkilaisen) yhteisyrityksen pääomasta, SEUT 108 artiklan 3 kohdan mukaisen ilmoittamisvelvollisuuden alaista valtiontukea?
               Onko siinä kyse luonteeltaan valikoivasta julkisesta rahoituksesta ja voiko se vaikuttaa Euroopan unionin jäsenvaltioiden väliseen kauppaan?
            
         
               2)
            
            
               Voidaanko katsoa, että kyseisen julkisessa omistuksessa olevan yhtiön, joka on sähköntuottaja, edellä mainittu osuus on sähkön sisämarkkinoita koskevista yhteisistä säännöistä annetun direktiivin 2009/72/EY (1) 9 artiklassa säädetyn siirtoverkkojen ja siirtoverkonhaltijoiden eriyttämistä koskevan periaatteen vastainen?
            
         
      (1)  Sähkön sisämarkkinoita koskevista yhteisistä säännöistä ja direktiivin 2003/54/EY kumoamisesta 13.7.2009 annettu Euroopan parlamentin ja neuvoston direktiivi 2009/72/EY (EUVL L 211, s. 55).